เดลต้าลุยธุรกิจพลังงานสะอาด
เดลต้า อิงธุรกิจพลังงานสะอาดตั้งบริษัทย่อยทุน200ล้านลุย
21 ก.ย. 2553

เดลต้า อิงธุรกิจพลังงานสะอาดตั้งบริษัทย่อยทุน200ล้านลุย
น.ส. นิรมล ตันติพูนธรรม กรรมการ บริษัเดลต้า อีเลคโทรนิคส์ (ประเทศไทย)  (DELTA)  เปิดเผยว่า ที่ประชุมคณะกรรมการเมื่อวันที่ 20 ก.ย. มีมติให้บริษัทจัดตั้งบริษัทย่อยขึ้นในประเทศไทยคือ บริษัทเดลต้า กรีน อินดัสเตรียล(ประเทศไทย) ด้วยทุนจดทะเบียน 200 ล้านบาทและมีทุนชำระแล้ว 60 ล้านบาท โดย  ทางDELTAจะถือหุ้น 99.99%
ซึ่งการจัดตั้งบริษัทขึ้นมาทำธุรกิจเพิ่มนั้นเพื่อขยายตลาดและเสริมสร้างธุรกิจให้แก่บริษัท
ทั้งนี้บริษัทย่อยที่ตั้งขึ้นมาจะประกอบธุรกิจผลิตหลอดไป LED ไฟตามถนนและผลิตภัณฑ์ที่ใช้ในระบบแสงอาทิตย์ เพาเวอร์ซิสเต็มส์ ที่ใช้ในอุตสาหกรรมโทรคมนาคมเป็นต้น  อย่างไรก็ตามในส่วนของเงินลงทุนที่นำมาใช้ในการจัดตั้งบริษัทใหม่นั้นจะมาจากกระแสเงินสดที่ได้จากการดำเนินงานของบริษัท